Guirionéeu ag er Religion/Chapistr 89 - Wikimammenn\nGuirionéeu ag er Religion/Chapistr 89\n◄ Ag en hirdæt a boénieu en ihuern. Ag er baraouis. En espérance ag er baraouis e hra d’emb confortance ha grèd de chervige en Eutru Doué. ►\nCHAPISTR NAU HA PUAR-UIGUÊND.\nag er baraouis.\nPetra-é er baraouis ? petra e zou ret gobér eid er gounit ?\nI. Er baraouis e zou er vro é péhani é hra en Eutru Doué splannein é hloêr, dameurance en Ælèd hag er ré en dès bihuet én é zougeance hag e zou marhuet én é garanté santel. N’en dès nitra quer bràu, quer bourrus, quer bras, quer caër èl en nean, péhani e zou en œvr liguernussan a ol-buissance un Doué.\nNi e hel hanhuein ol er péh n’en dé quet er baraouis ; ni e hel larèt un dra-benac ag er péh e zou inou ; mæs ol er péh e laramb e zou èl pe ne larehemb nitra. N’en dès nitra én nean ag er péh e huélér ér vro-men. N’en dès inou na nan, na séhèd, na yeinnion, na tuêmdér, na trebil, na clinhuèd, na fatig, nac anné. Er pligeadurieu, en inourieu e zou inou, er gloër hag en danné e huélér inou e zou calz dishaval doh er péh e huélér ar en doar.\nEr baraouis e zou quement drest spered mab-dén, ma n’en dès sant Paul, de béhani Jesus-Chrouist en doé discoeit ur splandérennig a nehou, guellet larèt t’emb nameit, penaus jamæs lagad n’en dès gùélet, biscoah scoharn cleuet na spered mab-dén comprenet er péh en dès apprestet en Eutru Doué d’er ré er hâr. Hur horveu e vou inou splannoh eid en hiaul. Dilouyet ag er misérieu hag ag er souffranceu ag er vuhé-men, n’helleint mui na souffrein, na couhat, na merhuel. Ind e vou caër, læn a yehaid, scan èl en ahuél. Ind e vou carguet, goalhet a bligeadurieu quer pur ha quer santel, ma ne hel quet spered mab-dén comprenein nitra haval doh-t-hai ér bed-men.\nMæs brassan bonheur en inean ér baraouis e vou gùélèt hag hi devout Doué. Er bonheur-cé,ha ne badehé nameit ur momand, e zou quement drest mériteu mab-dén, ma vehé ur bresomption aveit-hou, quenevé promesseu Jesus-Chrouist, chongeal er méritein, nac en en devehé anduret tourmanteu er Vartirèd. Bout én nean ha gùélèt Doué inou ur hard-ær hemb quin, e zou brassoh bonheur eit bihuein én ol ranteleaheu ag en doar cand vlai doh-tu. Petra e vou enta gùélèt ha bieuein Doué eit jamæs ! Én nean, er gloër, er pligeadurieu, er yehaid, ol er péh e hel rantein eurus e zou hemb fin. Inou er galonezou perpet coutant, goalhet a joé hag a bligeadur, rac ma huél Doué face-oh-face, ha sel-mui m’er gùél, sel-mui é tesir er gùélèt.\nUn inean dannet, arlerh cand vlai a dourmanteu, a pe vehé assuret a joeissein ag un ær a bligeadurieu er baraouis hag a huélèt Doué én nean, hum gonsolehé. Ni e zou én gorto a huélèt Doué, a joeissein ag é vonheur, nepas ur momandig benac, mæs eit birhuiquin ; hag é léh labourat eit gounit er bonheur-cé, ne chongeamb quet memb én-hou. Mèn é ma hur ræson, mèn éma hur fé ?\nII. Ma ne hellamb quet comprenein petra-é er baraouis, ni e hel d’er bihannan lacat poén d’er méritein. Me lar lacat poén, rac hanni a nehou é hunan, eit larèt mad, ne hel er méritein. Ni e houni er baraouis dré hun œvreu mad, dré hræceu ha mériteu hur Salvér.\nEn nor e zou stréh, e lar Jesus-Chrouist ; hum boéniet eit passein dré-z-hi. Deustou péh quer rust-é er poénieu-cé, n’en dint nitra comparaget doh ur mad quer caër. Ne zeliamb quet hum affligein ag er boén e zou ret quemér eid er gounit. Er ré eurus e sel èl un nitra ol er péh ou dès groeit ha souffret eit méritein ur bonheur quer bras. Un éternité a labourieu, e lar sant Augustin, ne vehé quet rai eid hum assurein ag un éternité a vonheur.\nEn nean e zou ur recompance, red-é enta labourat eid hi gounit ; ur gourôn-é, red-é enta gobér brézel eid en devout-hi ; ur victoër-é, red-é feahein eid hi méritein. Er ré e houér hum balaforcein, er ré-zé e zoug er victoër. Ean e zou kér er santeleah ; en doreu ag er guér santel-zé n’en dint digueoret nameit d’en innoçance pé d’er bénigen. Mar dé ol hou chonge guet vanitéieu, guet madeu pé guet pligeadurieu er vuhé-men, n’en d’oh quet innocand na gùir bénitand ; ne véritet quet enta monnèt d’en nean, ne véritet quet memb doug en hanhue a grechén ; hui e vihue èl pe ne gredehoh quet ; rac hàg ean e hellér larèt penaus é credet é hès ur baraouis, a pe ne labouret quet aveid er méritein ? Hà credet e vehé ag un dén en en devehé un trezol én é zoar, a pe ne ven quet quemér er boén d’hobér hemb quin toullein eid er havouèt ? A pe vehoh assuret penaus ur roué puissant e binhuiqua er ré e ya de chom ar é zoar, hui e gùittehé rah eit monnèt de chom d’inou ; chetu er péh e hrehoh eit monnèt d’hum binhuiquat d’ur ranteleah é péhani n’hou pehé d’er muihan rah nameit uiguênd pé tregond vlai de vihuein, épad ne hret nitra eit goarantein hou léh eit birhuiquin én nean. É gùirioné, hà hui e hoès fé ? Ur merche ma crèd ur hrechén é hès ur baraouis hag é ma én gorto a monnèt d’inou, e zou a pe zispris en treu ag en doar hag ol er péh e bass ér bed, e lar sant Gregoèr. Petra e chervige credein é hès ur baraouis, ma ne hrér nitra eid er gounit, ha mar groér ol er péh e faut aveid er hol ?\n1° Peb mitin me larou doh-ein me hunan, én ur guemér men dillad : chetu un deuéh e ra en Eutru Doué d’ein eit labourat de véritein el léh en dès merchet t’ein ér baraouis ; me zeli accomplissein ol men devérieu, ha téhein é raug er péhèd. — 2° Me sellou en nean èl mem bro, trema péhani é telian tennein a me ol nerh. — Men Doué, secouret-mé dré hou cræce, acelfin ma vihuein quer santel ém ferhindèd bèr ar en doar, m’em bou er bonheur un dé de vout eurus guet-n-oh ér joéieu ag er baraouis.\nAdtapet diwar « https://br.wikisource.org/w/index.php?title=Guirionéeu_ag_er_Religion/Chapistr_89&oldid=90992 »\nKemmoù diwezhañ degaset d'ar bajenn-mañ d'an 29 Eos 2016, da 16:36.


Nico, e 1974.\nNico (anv gwir : Christa Päffgen) a oa ur ganerez, un top-model hag un aktourez alaman, bet ganet d’ar 16 a viz Here 1938 e Köln, ha marvet d’an 18 a viz Gouere 1988 en Ibiza. Brudet eo dreist-holl evit bezañ kanet war bladenn gentañ The Velvet Underground, The Velvet Underground and Nico (1967).\n2 An top-model\n4 Ar filmoù kentañ gant Andy Warhol\n5 Nico and The Velvet Underground\n7 Ar bloavezhioù 1960\n8 Ar bloavezhioù 1970\n9 Ar bloavezhioù 1980\n10 Nico ha Philippe Garrel\n11 Ar fin\n12 He fladennoù\nAn top-model[kemmañ | kemmañ ar vammenn]\nDont a reas Nico da vezañ brudet evel top-model evit un nebeud kelaouennoù. Pa oa yaouank c’hoazh hag o chom e Pariz e kejas gant al luc’hskeudenner brudet Tobias, a reas Nico anezhi. Neuze e voe skeudennoù Nico e Vogue, Tempo, Vie Nuove, Mascotte Spettacolo, Camera, Elle. Labourat a reas ivez evit Coco Chanel.\nLa Dolce Vita[kemmañ | kemmañ ar vammenn]\nGoude bezañ bet gwelet en un nebeud skeudennoù bruderezh, e tapas Nico ur perzh bihan e-barzh La Tempesta (Alberto Lattuada,1958), hag en ur film all anvet For the First Time (Rudolph Maté) er memes bloavezh.\nE 1959 e c’hoarias e-barzh La Dolce Vita. D’ar mare-se e oa o chom etre Pariz ha New York. Pa zilojas da vat da New York e heulias kentelioù gant ar pal dont da vezañ aktourez. Perzh pennañ ar film Strip-Tease (Jacques Poitrenaud) a voe roet dezhi. Da geñver a film-se ec’h enrollas ur ganaouenn produet gant Serge Gainsbourg, met diembann e chomas ar ganaouenn. D’an 11 a viz Eost 1962 e voe ganet ur mab dezhi, Ari e anv. Alain Delon a oa an tad.\nAr filmoù kentañ gant Andy Warhol[kemmañ | kemmañ ar vammenn]\nE 1964 e kejas Nico gant Brian Jones (Rolling Stones) hag ec’h enrollas he c’hanaouenn gentañ, anvet I'm Not Sayin. E-pad an hañv e kejas gant Bob Dylan hag a skrivas ur ganaouennn anvet I'll Keep It With Mine eviti. Er memes koulz e krogas da labourat evit Andy Warhol ha Paul Morrissey hag e c’hoarias en o filmoù-arnodiñ : Chelsea Girls, The Closet, Sunset, hag Imitation of Christ.\nNico and The Velvet Underground[kemmañ | kemmañ ar vammenn]\nGoude bezañ c’hoariet e filmoù Andy Warhol e kejas gant izili The Velvet Underground hag e kanas war o fladenn gentañ, anvet The Velvet Underground and Nico. Dont a reas er-maez ar bladenn e 1967. Unan eus pennoberennoù ar sonerezh rock eo. Ne ouezer ket perak e kuitaas ar strollad. Darempredoù a viras gant Lou Reed ha John Cale, hag an daou anezho a sikouras anezhi da labourat war he fladennoù goude-se. John Cale a sikouras anezhi dreist-holl, seniñ a reas war he fladennoù hag e produas 4 anezho.\nHec’h-unan[kemmañ | kemmañ ar vammenn]\nPladenn gentañ Nico (Chelsea Girl) a zeuas er-maez e 1967. Ar c’hanaouennoù a voe savet gant Bob Dylan, Tim Hardin, Jackson Browne hag izili The Velvet Underground. Ur bladenn folk eo, heñvel ouzh re Leonard Cohen. Kempennet eo gant kalz binvioù kerdin ha fleütoù. Lavaret e vez ne blijas ket ar c’hempennadur da Nico.\nDont a reas er-maez hec’h eil albom, The Marble Index he zitl, e 1969. An holl donioù hag ar c’homzoù a voe savet ganti. Produet e voe gant John Cale, ha hemañ a lavaras e oa ar bladenn gentañ a oa bet savet e diavaez lezennoù ha frammoù boutin ar rock. Nico a sonas gant an harmoniom war ra bladenn. Ar benveg-se a zeuas da vezañ hec’h arouez, e implijout a reas a-hed he buhez arzourez. Levezon ar sonerezh klasel hag ar c’hanaouennoù hengounel europat a glever war ar bladenn.\nJohn Cale a broduas he div bladenn : Desertshore ha The End. Kempennet en un doare modern-tre eo ar pladennoù, hag ar c’homzoù a zo diwar-benn ar galloud, pe an diforc’h etre dizesper ha c’hoant. Harmoniom a sonas Nico warno. E 1974 ec’h enrollas he fladenn live kentañ (June, 1, 1974), gant Brian Eno, Kevin Ayers ha John Cale. Er memes bloavezh e kanas war bladenn Ayers anvet The Confessions of Dr. Dream and Other Stories. Er bloavezhioù 1970 e reas filmoù, sonadegoù hag e reas war-dro he mab. Tamm-ha-tamm e voe stag ouzh an heroin. Tud zo a lavar e oa drol hec’h emzalc’h abalamour d’an dramm (tost aotek e oa), met koulskoude e oa evel-se a-raok bezañ stag ouzh an dramm, marteze e oa kentoc’h sindrom Asperger a oa kaoz.\nNico a enrollas Drama of Exile e 1981. Disheñvel diouzh hec’h oberennoù all eo : enni e klever ur meskaj rock ha sonioù ar Reter-Nesañ. He fladenn ziwezhañ (Camera Obscura) a enrollas e 1985. Ur bladenn-arnodiñ eo da vat. Warni e kan ar ganaouenn jazz hollvrudet My Funny Valentine. Lod brasañ ar sonadegoù a reas d’ar mare-se a zo bet enrollet hag embannet e CD : Heroine (1982), Behind the Iron Curtain (1986) hag ivez he sonadeg diwezhañ, anvet Fata Morgana, hag enrollet d’ar 6 a viz Even 1988.\nNico ha Philippe Garrel[kemmañ | kemmañ ar vammenn]\nEtre 1970 ha 1979 e c’hoarias Nico e seizh film-arnodiñ bet savet gant Philippe Garrel. Kejañ a rejont e 1969, hag e kanas-hi ar ganaouenn The Falconer evit e film Le Lit de la vierge. Asambles e vevjont, hag e tapas Nico ur perzh bras e oberenn ha buhez Garrel. He gwelout a reer e-barzh La Cicatrice intérieure (1972). Kemer a reas perzh e seveniñ ar film, hag e krouas sonerezh ar film ivez.\nPa oa 50 vloaz e varvas Nico d’an 18 a viz Gouere abalamour d’ur c’holl-gwad empenn, un nebeud eurvezhioù goude bezañ kouezhet diwar he marc’h-houarn e Ibiza. Hervez lod he defe tapet un taol-heol (Le Rock de A à Z, Albin Michel).\n1968 : The Marble Index\n1988 : Fata Morgana\n2002 : Innocent & Vain\n2007 : The Frozen Borderline - 1968-1970 (The Marble Index ha Desertshore gant tonioù chomet diembann)\nAdtapet diwar « https://br.wikipedia.org/w/index.php?title=Nico&oldid=1892031 »\nKemmoù diwezhañ degaset d'ar bajenn-mañ d'an 13 Gen 2021, da 11:46.


Pajenn:Ar Prat - Nozveziou an arvor, 1909.djvu/28 - Wikimammenn\nPajenn:Ar Prat - Nozveziou an arvor, 1909.djvu/28\nGreat he devoa eun derveziad mat a vale, o vont hep gouzout kaer da beleac’h, pa zigouezas en eur geriadennig. Dieas e kave goulen digor, hag edo eno, nec’het bras, pa anavezas eur paotrig a yoa en e zao war dreuzou eun ti soul. An hevelep hini eo he devoa kavet war he hent, pa dremene dre Gloc’harz o vont da Henbont. An dra-ma a roas d’ezi eun tammig hardiziegez, hag ez eas betek tud ar geriaden. Pa welas an digemer a oe great d’ezi, e chenchas mennoz. O welet pegement a zarvoudou a goueze warni, e reas he zonj da jom kuzet ken na zavche derveziou gwelloc’h eviti. Ha setu aze perake kavomp anezi e Kloc’harz.\nAn dudou ze a yoa eun dudi evito he c’haout ganto. Poania a reas kouls hag e Plougastell da ober d’ezo ar muia vad a c’helle.\nEun darvoud eürus, war he meno, a roas tro d’ezi da c’hellout ober hervez he c’hoant. Eur Yuzeo a deuas da dremen dre gear, hag an demezel vat a oe laouen ganti gwerza d’ezan he holl braoigou. Evit gwir, ne oe ket roet d’ezi evit he braoigou an arc’hant a dalvezent, ha koulskoude Tereza a gredas beza pinvidik, ha seul binvidikoc’h ma’z oa paour ar re a oa endro d’ezi.\nEur mennoz-all c’hoaz, koulskoude, en doa miret oc’h Tereza da vont d’eul leac’h-all da jom. E pep korn eus a vreiz-Izel e kemered an armou evit esa eur wech diveza echui ar brezel hag a rea kement a zroug d’ar vro. Pep kear a deue da veza eun dachen grenv, dare dalc’hmat da c’houzanv eur c’hrogad a-berz an enebour. Hag e Kloc’harz, eur geriaden vunut, Tereza a yoa muioc’h en he eaz evit ne viche bet e nep leac’h ebet.\nHag ouspenn-ze ar goueriaded he c’harie kement ! Great o divije pep tra eviti ! Ma tisgouesche ganti\nAdtapet diwar « https://br.wikisource.org/w/index.php?title=Pajenn:Ar_Prat_-_Nozveziou_an_arvor,_1909.djvu/28&oldid=159042 »\nKemmoù diwezhañ degaset d'ar bajenn-mañ d'an 13 Ebr 2020, da 16:48.


Pajenn:Bonnaire - Mestr Pierrès, pe den guiziec ar bourg.djvu/34 - Wikimammenn\nPajenn:Bonnaire - Mestr Pierrès, pe den guiziec ar bourg.djvu/34\n— Danjer a zo d’en ober ; rac, en lavarat a ràn c’hoas dêc’h : ar muzur original ne rën mui ; hoguen, ar muzur leal, eo ar güir, hac ar gomparêson a deu ar feat differant eus ar güir. A eneb an errol-se eo e zeo felvezet d'an assamble constituant miret an oll.  Comz a rit eus a ambaras ; hac én a vez unan brassoc’h, m’en lavar, eguet caout da choas etre meur a gomparêson deus a ur memes muzur ? Pehini eo a eller credi an hini mad, d’an ampoent\nAdtapet diwar « https://br.wikisource.org/w/index.php?title=Pajenn:Bonnaire_-_Mestr_Pierrès,_pe_den_guiziec_ar_bourg.djvu/34&oldid=113954 »\nKemmoù diwezhañ degaset d'ar bajenn-mañ d'an 22 Gen 2018, da 12:34.


Buhez ar Zent. pages 416, 417, 418. Encyclopédie Marikavel.\npages 416, 417, 418\nskanio Karaksiolo dre e hano kentan, a oa ginidik eus a gêr Sancta-Maria, eus eul ligne uhel a rouantelez Napl. Abred e tiskouezas kaout eur garante vras evit ar Werc'hez, hag e tileze ar c'hoariou evit mont a-goste da lavaret e rozera. E zorn a veze bepred digor da rei aluzen d'ar paour, hag alïes e kave an dro da viret eun dra bennak eus e brejou da rei d'eze. E vamm, zoken, a renkas teuler evez warnan, rak kentoc'h eget lezel ar beorien hep tamm, e vije chomet e-unan. E c'hoant brasan oa derc'hel distlabe saë wenn e vadeziant, hag evit trec'hi war e blegiou fall e klaske bepred an tu da skwizan e gorf. N'oa ket awalc'h d'ezan diwall mat e ene, klask a rê ive, en pep doare, lakat an nesan d'ober eveltan.\nD'an oad a zaou vla warn-ugent, e gorf a oe goloët a lorgnez, hag en eun tol, ar c'hlenved euzus-ze a lakas anezan da goll nerz ha gened e yaouankiz. Elec'h en em jalan, e trugarekaas Doue da vezan diskouezet d'ezan pegen buhan e tremen madou ha koantiri ar bed, hag e roas e c'her d'en em westlan d'ezan, ma teuje adarre da gaout ar yec'hed. Doue ne c'hede nemet an dra-ze eus e beurz, ha kerkent ar zant a bareas. Derc'hel a reas d'e c'her, ha prest goude ec'h eas da Napl da studian ar skianchou sakr.\nDaou vla goude e oe beleget. En em deuler a reas da gelenn ar beorien, ha dreist-oll, an dorfetourien kondanet d'ar maro.\nEun devez ma oa o pedi, e oe roët d'ezan eul lizer war e hano, eus abeurz e eontr Fabrisio Karaksiolo. E eontr e bede da vont d'e di d'en em glevet gantan ha gant eun all hanvet Adorno, evit sevel eun Urz neve a venec'h.\nMont a reas kerkent d'o c'haout. Ouz e welet, Fabrisio hag Adorno a oe souezet. N'eo ket d'ar zant, mes d'eur c'henderv d'ezan hag a zouge ar mmes hano gantan eo e oa al lizer. Gwelet a rejont eno dorn Doue, hag en em dennjont o zri er-mêz eus kêr, evit klevet gwelloç'h mouez Doue er sioulder, ha kemer kuzul an eil digant egile diwar-benn ar reolen a dleent rei d'an Urz neve. Eur wech grêt ar reolen, Adorno hag Askanio a gemer hent Rom da ziskouez d'ar pab o labour ha da c'houlenn digantan e vennoz. Sixt V a oa neve savet c'hoaz war Gador sant Per. Digemer vat a reas d'an daou zen santel lha kaout a reas mat o reolen hag ar pez a c'hoantaent.\nDistrei a reont da Napl, d'en em stagan d'al labour, ha kaout a reont eun nebeut tud yaouank bodet endro da Fabrisiano. D'an 9 a viz ebrel 1589, e rejont holl o veuiou, hag Adorno a oe laket da zuperior. Diwar an de-ze, Karaksiolo a gemeras an hano a Fransez, abalamour d'an devosion en devoa evit sant Fransez Asiz.\nAdorno a varvas daou vla goude, ha Fransez a oe laket da zuperior war e lerc'h. War c'hoant ar pab, ec'h eas d'ar Spagn gant eun nebeut menec'h. Ar roue o digemeras mat, hag a roas d'eze eun ti. An dud a lez, pa glevjont petra oa c'hoarvezet, a reas d'ar roue dizrei war e lavar ha gourc'hemenn d'ar venec'h-ze kuitât ar vro a-benn dek devez.\nDilezet gant an dud, Fransez a droas ouz an Otrou Doue. Selaouet a oe, hag ar roue, elec'h e deuler er-mêz eus ar vro, a roas d'ezan urz da chom.\nGrêt e labour gantan er Spagn, Fransez a zistroas d'an Itali, hag e kendalc'has da vezan evit e venec'h eur skouer a bep seurt vertuziou. E holl amzer, en de, a dremene er beden, hag alïes, zoken, an darn vrasan eus an noz; e gorf a gastize dre ar yun hag ar binijen. Er bla 1607, war e c'houlenn, e oe laket eur superior-all en e blas. Diwar neuze, e vevas en eun toull dindan ar vins. Eno, meur a wech, kannaded ar pab a deuas da ginnig d'ezan ar garg a eskob.\n« Nan, nan, emezan, en toull-man eo e fell d'in ober ma zilvidigez. »\nMervel a reas d'an 4 a vezeven 1608. N'en devoa c'hoaz nemet pevar bla ha daou-ugent. E gorf a oe kaset da Napl, hag ar burzudou a c'hoarvezas war e ve a lakas ar pab Pi VII d'hen merkan war roll ar zent, er bla 1807.\nDiboell (1) eo eta ha foll an neb a red war-lerc'h danve hag a deûz, hag a lak enne e fizianz.\nDiboell eo an neb a glask enoriou hag a 'n em skuiz evit kaout brud.\nLaket alïes en ho spered ar gomz fur-rnan : « Lagad an den ne skuiz ket o welet, nag e skouarn o selaou, » ha labouret da zistagan ho kalon diouz an treo a welet, evit he stagan ouz an treo ne welet ket. Rak ar re a heuilh an hent a zigor d'eze o skianchou (2) a zôtr o ene hag a goll gras Doue.\n(1) Jezuz-Krist skouer ar Gristenien ; Levr I, kentan pennad.\n(2) Skianchou. facultés, en galleg.


Paper, paperoù ha paperoùigoù Anjela – Soaz an Tieg - Anjela Duval\nKement tamm paper mat da vezañ skrivet warnañ a veze arboellet gant Anjela. N’eo ket hi a vije bet gwelet o teurel un tamm bara kuit ha kenkoulz all an diste- rañ paper gwenn a dalveze bara evit he skritur. Er skol e tape ar vugale ar pleg da espern paper ha kaieroù. Kaieroù brouilhoñs a veze roet deomp goude bezañ bet desket skrivañ war un ardoazenn. Ha war ar c’haieroù-se e rankemp skrivañ gant ur c’hreion du betek war ar varzenn ha goude-se adskrivañ gant ur bluenn e liv violet un eil gwech ken e veze toullet ar paper a-wechoù ! Hag echu ganeoc’h ho kaier e oa ret e ziskouez d’ar seurez. Evit deskiñ gwriat e oa heñvel, ret ’oa implij an disterañ tamm neud div pe deir gwech ken e vezec’h dalc’hmat o lakaat an neudenn e toull an nadoz.\nBrouilhoñs Anjela ’oa n’eus forzh petore tamm paper, gouleier lizhiri peurvuiañ. Levr Tad-Kozh Roperz-Huon a zo bet skrivet war eizh kaier skol. Skrivañ a rae war ar bajenn dehoù o lezel ar bajenn gleiz e gwenn, mat evit peurglokaat he skrid diouzh an ezhomm, pe diouzh ret evit difaziañ. Met ar pep bravañ graet gant Anjela e oa kas hetoù d’he mignoned war follennoù paper pleget e pevar alies ha peget warne raden, bleunioù pe delioù bet kutuilhet ganti. Paperoù all a veze c’hoazh e ti Anjela : paperoù bruderezh ’oa ar re-se. Hiniennoù a veze peget pe staget war ar speurenn goad a veze e pep ti war ar maez o tispartiañ ar pezh annez. Gwelet a raed evel-se « bevañ ha labourat er vro », Breuriezh Sant Erwan o kinnig adkempenn ur chapel, KEAV evit deskiñ ar yezh, Diwan, Skol Ober, « hep brezhoneg Breizh ebet » ha meur a dra all…\nUn deiz bennak, Anjela aet faezh hag og gant al « laeron-amzer » hag ar « saverien o fri », em eus lennet en ur vont tre en ti : « N’entrez pas, ici virus autonomiste ». Un Dregeriadez e oa, c’hwi ’oar mat…\nLannuon, d’an 12 a viz Gouere 1999


Pajenn:Imitation er Uirhiés Glorius Vari.djvu/56 - Wikimammenn\nPajenn:Imitation er Uirhiés Glorius Vari.djvu/56\nhac en dout ind discoeit guet vanité de ré ne zelient quet ou hanaouit.\nP’ou devezai bet disposition interior er Uirhiés, en esprit a humilité, guet péhani en hum gave perpet er sclerdér divin, en devezai groeit tehai bout aviset hac hum zefi, hac en devezai disoleit tehai ardeu trompus er speret a orgueil.\nNe ouyehér éhuéhat rai a vout trompet ér vuhé spirituel, surtout a pe receuér græ ceu extraordinær.\nEr péh a zou ul liqueur huêc ha divin, a éel anfin, ma ne zioallér, donnet de vout un ampoéson.\nA viscoah é hès bet remerquet penaus un inean véritablemant interior a souffre, hac en dès dobér a ol hé résignation de volante Doué, a pe bermet ma vou hanauet guet er-réral unan benac ag er græceu particuliér a receu guet-ou.\nAg en avis mad ag er Fé.\nMARI a rai réflexion, a lar en Aviel, a pe zas en ÆI de gonz doh t’hi a berh Doué. Hé humilité hé laquai d’obér er réflexioneu-zé, hac ehué hé fé.\nEr Uirhiés-cé quen aviset a ouyai penaus er goal-speret e hum change mara uéh én\nAdtapet diwar « https://br.wikisource.org/w/index.php?title=Pajenn:Imitation_er_Uirhiés_Glorius_Vari.djvu/56&oldid=105747 »\nKemmoù diwezhañ degaset d'ar bajenn-mañ d'an 15 Eos 2017, da 14:07.


Pajenn:Le Clerc - Ma beaj Londrez, 1910.djvu/84 - Wikimammenn\nPajenn:Le Clerc - Ma beaj Londrez, 1910.djvu/84\na zikour eur Breizad divroet da gaout sonj eus e vro, hag ar sonj eus Breiz a zikour anean da chom fur.\n« Gwir Vreton da virviken ! » ha « fur da virviken ! » daou lavar ha na welan me etreze kemm ebet.\nN’ê ket, a dra-zur, ma c’henveajourien a zislaro ac’hanon war ze pa zonjfont en tri vreton yaouank hon deus kozeet gante an nozvez kentan hon deus tremenet en Londrez : ’pez a ziskoejont bean a ra ar brasan enor da Vreiz-Izel ha da iliz o badeiant. Penôs neuze tremen hep o zrugarekât ? Emile, hen, a oa gopraet, evel ambrouger noz hag amezeg, da goanian ganimp bemnoz. Tredreziz, dre ne oant ket evit en em gaout en hon hôtel ’benn c’hwec’h heur, a bedis da zont ouz hon zôl ar zadorn d’an noz : an de-se en Bro-Zôz e paouezer da labourat e pep bureo hag en pep uzin, adaleg eun heur pe diou eus an abarde. Eur gentel c’hoaz evidomp ! Pelec’h eman en hon bro, an dieien a lôsk o devejerien d’ar sort koulz ha hep krennan o fê evit se, dre m’o deus c’hoant da rei amzer d’ê pe da brenan pez o deus ezom evit ar zun a deu, pe d’ober eur labour bennak er gêr, pe d’en em lakat en hent evit mont war ar mêz, hep kât da veaji d’ar zul ? Ya, pelec’h emaint en Breiz ? N’int ket stank, sur mat. En Bro-Zôz ec’h int oll evelse, ha ret d’ê bean : anez se kontravansion evite.\nSetu perak e roas an daou Dredreziad d’in o gir, hep marc’hata, evit ar zadorn d’an noz. « Nozvez vat d’ac’h ! » — « Ha d’ac’h ive ! » Hag int e mêz : n’ê ket en devalijen avat ! N’eus ket en Pariz eur ru hag a vefe slerijennet kaeroc’h, en noz, ’vit Oxford-Street (lennet Strit), ar ru eman enni hon hôtel.\nEt gante ive hon mignon Emile ; disanav e oa hen\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Londrez,_1910.djvu/84&oldid=150094 »\nKemmoù diwezhañ degaset d'ar bajenn-mañ d'an 5 Meu 2019, da 18:52.


Humanouriezh - Wikipedia\n(Adkaset eus Denelouriezh)\nAn humanouriezh, pe denelouriezh, a zo ur savboent sevenadurel ha prederouriezhel europat, ganet en Italia, e Toskana peurgetket, da vare an Azginivelezh italian, hag a laka Mab-Den a-us d'an talvoudoù all.\nMarcus Tullius Cicero a vez lakaet e-touez an humanourien gentañ, da vare Republik Roma\nGwrizioù an humanouriezhAozañ\nDarn eus an humanourien a vremañ a wel an humanouriezh evel ul lusk deraouet en Henamzer, koulz en Azia evel en Europa. Konfusius a vefe unan eus ar brederourien gentañ en dije klasket lakaat an den e-kreiz e brederouriezh, hep ober anv eus doueoniezh. Heñvel dra a c'haller lavarout diwar-benn boudaegezh Azia.\n↑ Roparz Hemon, Ronan Huon, Dictionnaire breton-français, français-breton, 1997, p.1119.\nAdtapet diwar « https://br.wikipedia.org/w/index.php?title=Humanouriezh&oldid=1877675 »\nDernière modification le 2 Mez 2020, à 04:44\nKemmoù diwezhañ degaset d'ar bajenn-mañ d'an 2 Mez 2020, da 04:44.


SERVIJ DESKADUREZH EVIT AN DUD DEUET\nE 2001, evit respont da goulennoù niverus an izili, eo bet savet ur servij deskadurel e brezhoneg evit an dud deuet e kevredad Al Levrig. En ur strollañ an eurvezhioù kentel e bro Treger-Goueloù, eo bet krouet gant ar gevredad un implij hanter kelenner leun amzer.\nAr servij-mañ a c’hell micherelaat an deskadurezh, kinnig ur reizhded hag ul labour pedagogel gwelloc’h evit ar skolidi, ha skañvaat labour an dud a youl vat er gevredigezhioù.\nEvit gouzout muioc’h war an eurvezhioù ha al lec’hioù kelenn.\nKELENN BREZHONEG : D'AR RE VRAS HA D'AR VUGALE\nDiwanet zo kentelioù brezhoneg amañ hag ahont war dachenn Treger-Goueloù abaoe un nebeud bloavezhioù ken e c’hall bremañ an dud-deuet adpiaouañ o yezh e stumm pe stumm ma vezont prest da vont un nebeud kilometradoù eus o zi.\nStankoc’h eo al lec’hioù kelenn war dachennoù zo evel-just ha menel a ra un toullad tachennoù a vo ret hadañ enne er bloavezhioù da zont .\nLiesseurt e vez an abegoù a gas an dud betek o c’hentelioù brezhoneg. Ur bugel skoliataet e brezhoneg, brezhonegerien er familh, kamaraded pe amezeien oc’h ober gant ar yezh, pe plijadur an den nevez arru er vro o tizoleiñ ur binvidigezh dibar. Un dra avat zo boutin da zarn vrasañ an holl. Ar c’hoant da c’hallout implijout e-maez ar c’hentelioù ar pezh zo bet desket gante.\nPetra gwelloc’h pa vezer o teskiñ ur yezh estren eget mont d’ar vro e-pad ur pennadig, hag en em zifretañ gant an nebeud a ouvezer ? An holl re zo bet bloavezhioù-pad o teskiñ yezhoù er skol o deus prenet skiant war se ma ’z int bet o veajiñ un deiz bennak. Netra frouezhusoc’h eget ar soubidigezh zoken pa n’ouvezer ket kalz a dra. Dalc’hmat e vank ur ger bennak pe e vez bec’h o tisplegañ e verboù, ha daoust da se e teuer a-benn da vezañ komprenet mui pe vui evit ar pep retañ.\nBuan e teu an disoc’hoù war dachenn ar c’homz... dre ma ranker komz evit bevañ.\nDaoust ma n’eo ket peurvat ar jeu eo gwellaet a galz hentennoù kelenn ar brezhoneg. Poaniañ a reer da reiñ tro d’an dud da gaozeal an abretañ ar gwellañ. Kalz ledanoc’h eo bremañ roll an traoù kinniget evit deskiñ hon yezh. Kentelioù-noz ur wech ar sizhun, stajoù daou zevezh e fin ar sizhun, stajoù pemp devezh war ar sizhun, stajoù hir 8 miz. Ar re ziwezhañ-mañ eo ar re efedusañ, anat e vo d’an holl. N’hall ket tout an dud avat, postañ 8 mizvezh leun-amzer evit deskiñ brezhoneg.\nD’an dud neuze, ur wech kuitaet o c’hentelioù, da lakaat e pleustr ar pezh zo bet tapet gante e-pad o c’hentel. N’eo ket trawalc’h kaout ostilhoù ma n’implijer ket anezhe, talvoudusoc’h a-se e vefont ma vez bet desket ober gante ! Pelec’h, penaos, emezit-hu ? War dachenn al lenn eo stankoc’h-stankañ an danvez : levrioù a bep seurt o tont e-maez ingal, pennadoù er c’hazetennoù pemdeziek, kelaouennoù miziek hollvrezhonek. War dachenn ar selaou e vez aozet beilhadegoù ingal, bemdez e c’haller klevet brezhoneg er radio, ha tammoù traoù e brezhoneg a vez lakaet er skinwel.\nWar dachenn ar c’homz eo un afer all a lavaro lod. Rak start mat e vez eskemm gant ar vrezhonegerien pa vezer o teskiñ. Re dechet eo ar Vretoned da vont e galleg diouzhtu pa sav an disterañ diaester. Spered fall hepken gant darn anezhe hag a gavo ar memes digarez ordinal, kuit dezhe da reiñ dorn d’an deskerien. Trumm e kouezh ar varnadenn siwazh : "n’eo ket memes brezhoneg !". N’on ket sur e vefe bet kredet embann se d’ur bugel pa veze o poaniañ a-benn distripañ e c’herioù kentañ, e forzh peseurt yezh e vefe. Un diforc’h a c’hoant a zle bezañ.\nDiskouez a ra splann memes-tra e rank ar Vretoned poaniañ war an distagañ (rak gwir diaesterioù kompren a vez a-wechoù ivez) evit stouvañ an toull a chom etre an nevez-vrezhonegerien pe deskerien, hag ar re a-vihanik. Deus an tu all e rankomp didostaat ouzh ar re nevez lodenn vrasañ ar vrezhonegerien (ar re o deus desket war barlenn o mamm). Kalzik anezhe a vefe dedennet o c’houzout lenn ha skrivañ en o yezh. Nebeut a draoù a vez kinniget d’an dud-se koulskoude, ha gwashoc’h ‘zo : n’eus hentenn dereat ebet evel ma ’z eus evit deskiñ komz.\nRak ma vez kement a vec’h oc’h eskemm etre an daou rummad tud-se ez eo peogwir ez eus unan anezhe hag a zo dizesk da vat war ar skrid hag a zo diazezet tout e zeskamant war ar son, p’emañ egile re wan c’hoazh war ar c’homz peurliesañ dre ma vez techet da zistagañ kement lizherenn a welfe en ur skrid.\nKlask tostaat an eil ouzh egile, aze emañ ar pal. Gallout a ra bezañ tizhet ma c’houl pep hini mont war-gaout egile. Ar gwellañ respont a vefe da reiñ d’an 88% eus ar Vretoned a embann e faot dezhe e vefe miret hon yezh. Rak bev c’hoazh eo ar brezhoneg er vro. Ha bev e chomo ma vez eskemmoù brezhonek etre an holl remziadoù ha n’eo ket e-barzh rummadoù kloz hepken. Betek ma vo treuzkaset hon yezh a hini da hini en-dro. Strewet eo hon zeñzor e pep lec’h tro-dro dimp. N’eus ken met astenn e skouarn d’ober ha strivañ da adlakaat hon yezh da vezañ yezh eskemm hon c’hevredigezh. Gant youl e teufomp a-benn. An neb a venn, hennezh a c’hell


Kensonenn gweuz-dent dre serriñ divouezh - Wikipedia\nUnan eus ar c'hensonennoù e taolennoù ofisiel al lizherenneg fonetikel etrebroadel eo ar gensonenn gweuz-dent dre serriñ divouezh treuzskrivet [p̪], da lâret eo an arouezenn [p] mui ur sin diakritek ispisial dindani evit diskwel e vez produet gant an dent.\nN'anavazer yezh ebet ma talvez ar fonenn-mañ da fonem. Kavet e vez evel alofonenn [p] avat dirak kensonennoù gweuz-dent all, dresit-holl [f] ha [v], e yezhoù 'zo, en o zouez an tsongaeg ([p̪͡f] ha [b̪͡v], treuzskrivet peurliesañ [ȹ͡f] ha [ȸ͡v]), hag ivez ar gensonenn dre fic'hal [p͡f] kavet en alamaneg.\nKavout a reer alies, dreist-holl war dachenn ar yezhoù bantouek, an divc'hrafenn nann-ofisiel qp skrivet peurliesañ ȹ.\nGresianeg σάπφειρος [ˈsap̪.fi.ro̞s̠], "safirenn"\nAdtapet diwar « https://br.wikipedia.org/w/index.php?title=Kensonenn_gweuz-dent_dre_serriñ_divouezh&oldid=1460203 »


Anv ar pezh : Ar spontailh\n10 divizoù. en akt 1\n7 divizoù. en akt 2\n16 divizoù. en akt 3\nMestr an ti. Un den bras ha kreñv, treut ha moal. 55 bloaz. Mourennoù ha barv\nMab Herri ha God, un den yaouank\nGwreg Herri. Ur vaouez lart ha kreñv, blev war wennaat.\nMerc’h Herri ha God. Ur plac’h koant, 22 vloaz.\nAn aotrou Salaun\nAr medisin, un den kozh, laouen ha sart\nYann an tremenner\nAn aotrou kozh\nAn Ankou. Blez gwenn-kann. War-dro 60 vloaz\nAr spontailh zo daet da vout un den gwir, pried Anna. Hag an Ankoù a zay da c’houlenn e c’hopr.\nDeiz Gouel an Holl-Sent. Anna zo dougerez, met aet eo kuit an tad (Yann e anv), un den dimezet eus Gwengamp. God, he mamm, zo o vont da lâr an traoù d’he gwaz ha d’e lakaat da blediñ da zegemer ar c’hrouadur o tont. Aon o deus ar wreg hag ar verc’h rak Herri. Hennezh zo o tont tre, gantañ ur spontailh emañ o kempenn. Anna zo aet da guzhat. God he deus bec’h da ziskuilhañ ar wirionez ha neuse e ta Anna er sal da glask lâret an traoù d’he zad, droug ennon e keñver e verc’h. Un taol krenn a glever ha dont a ra un den en ti, an aotrou kozh, a oa o klask e hent. Degemeret eo en ti evit netra da ziskuizhañ ha da zebriñ.\nHennezh eo an Ankou : ha kinnig a ra dezhe kavout ur gwaz d’ar c’hrouadur o tont. Anez-se e vo embannet ar brud fall e pep korn ar barrez. N’eo ket troet Anna da zegemer da pried un den all evit Yann. Anna hag ha mann a ya kuit. Reiñ a ra an Ankou ur sac’had aour d’an tad. Ne heller ket kas an Ankou kuit : Herri a bled dirazañ ha graet ar marc’had : kavet e vo ur gwaz evit Anna, kemeret e vo ar sac’had aour. Met an Ankou ne ra ket netra evit netra : un deiz bennak e tay da c’houlenn e c’hopr.\nDirak daoulagad God ha Herri e ro an Ankou buhez d’ar spontailh, daet da vout un den gwir : Yann e anv, a zo bet martolod, met kollet e envorennoù gantañ. Anna ne oui ket ar wirionez hag an Aotrou a ginnig ar paotr yaouank evel e niz. Plediñ a ra ar verc’h d’e gemer da bried, met biken ne vo karet ganti.\nE-kerzh an hañv. Ganet eo ar babig teir sizhun zo, hag an dud kozh a zo war e dro gant karantez. Emaint o komz diwar-benn Yann : un den a feson eo ar paotr, labourat a ra mat, met beb tro e ya davet ar bugel e vez ar c’hrouadur o ouelañ. Un den iskis eo Yann : e-pad noz e vez gwelet a-wechoù, difiñv ha mut, evel ma ne vehe ket mui buhez ennañ...\nO tont en-dro deus o labour emañ Herri, Yann, Anna ha Fañch o komz ouzh an daol, ha Yann da gontiñ istorioù martoloded... pa’z eont kuit e c’houlenn Anna gant he zad lâret ar wirionez dezhi war gont he gwaz.\nAr mab Fañch a labour war an dachenn, o poaniañ, ha biken ne vo kavet gwreg ebet a soñj dezhañ, start e vuhez. Jeu a sav etre Fañch hag e dud war sujed ar sac’had aour, a hellehe bezañ implijet, kentoc’h evit chom hep ober netra gantañ, met da Herri da ziviz.\nE miz C’hwevrer. Klañv eo ar bugel ha ne ya ket an traoù war an tu mat.\nAnzav a ra Anna d’he mamm e kar Yann : tamm ha tamm zo bet savet karantez en e geñver, met hennezh ne oui netra ebet. Daet eo ar medisin da welet ar bugel met hervezañ n’eus spi ebet... ne oui ket petra zo gant ar paour kaezh : un dra dreist-natur zo bet tapet gantañ.\nDont a ra tre an Aotrou Salun da heul ar medisin. Daet eo da gemer un ene, hini God... ha n’eus ket da stourm ! Ma tay God d’e heul e vo pareet ar bugel, na ma ne ya ket gantañ e lako ar bugel da vervel hag Anna ivez.\nDaet eo Anna, ha trugarezkaat a ra an aotrou evit ar pried roet dezhi, anzav a ra ar garantez he deus en e geñver.\nKlazk a ra an aotroù sachañ Yann d’e du da vont gantañ. Graet ar marc’had etre an daou : gant ma yay Yann gant an aotrou e vo pareet ar bugel, ha beviñ a ray Anna hep brubuilh ebet.\nAet eo kuit Yann, ha pareet ar bugel. Hag er maez e vez kavet ar spontailh divuhez. Anna a c’houlenn e-menn emañ aet kuit he gwaz. Un tamm diwezhat e oa evit lâret he c’harantez, dleet a vehe dezhi bezañ er lâret abretoc’h...\nKegin ur vereuri e Bro Dreger. Un oaled (arvest 1 : tan zo).\nUr prenestr (glav a ra).\nUn diri da vont d’ar gambr, ha dor kambr al laez d’an tu all.\nUn daol, ur bank a beb tu, ur skabell. Ur orolaj.\nAr pontailh, ment un den, gwisket gant ur bragoù kozh, ur porpant. E benn zo ur irvinenn-saoz kizellet. Un tog.\nUr valizenn gartoñs gant Anna.\nTraoù da zebriñ ha da evañ : kig, chistr.\nUr sac’had aour.\nUr pallennig glas, ar bugel ennañ.\nTog ar sul, bragoù mezher du, jiletenn ha stammenn nevez, roched gwenn, botoù-koad. Korn-butun\nDilhad labour gantañ.\nKoef Bro Dreger, justenn vezher du, broc’h du, davañjer glas, botoù-koad.\nBroc’h du, rokedenn lien gwenn, dantelezh, botoù-ler nevez.\n(arv.3 hepken) Porpant mezher teñval, jiletenn wenn, bragoù berr da vont war varc’h, heuzoù-ler, manegoù feuret, ur vantell vlev, un tog-meloñs. Lunedoù. Ur valetenn gantañ.\nDilhad pemdeziek gantañ.\nUn tog gleb( akt1), ur vantell, dilhad brav un den pinvidig : jiletenn brav, chadenn aour…\nTrouz an Ankou o tont.\nAl Liamm, Ar Baol. 1950.\nTi-Embann : Al Liamm. Bloavezh : 1950.\nTi-Embann : Al Liamm-Tir na n-og. Bloavezh : 1952.


Golo Elektra: Assassin, embannadenn saoznek\nGolo an embannadenn c'hallek\nElektra: Assassin a zo titl un heuliad comics berr (8 levrenn) hag a voe a-bouez bras en istor ar c'homics. Embannet e voe gant Epic Comics, ur skourr eus Marvel Comics, etre 1986 ha 1987. Ar senbario a zo bet skrivet gant Frank Miller hag an tresadennoù savet gant Bill Sienkiewicz.\nFrank Miller ha Bill Sienkiewicz a oa e barr o brud e-touez al lennerien comics pa voe embannet Elektra:Assassin. Degemeret mat-tre e voe an heuliad gant al lennerien, dres d'ar mare ma teuas ivez Batman: The Dark Knight Returns er-maez.\nEn heuliad ec'h implijas Sienkiewicz doareoù skeudenniñ ne oant ket bet implijet betek-henn : dourlivañ ha pegadennoù da skouer.\nNe glote ket senario Miller gant reolennoù "comic book code". Setu perak ne voe ket embannet gant Marvel Comics, met gant Epic Comics, un ti-embann hag a lakae embann levrioù ne zerent ket ouzh ar vugale. Ne voe ket gwerzhet Elektra:Assassin er stalioù kazetennoù, met e stalioù bannoù-treset nemetken.\nKregiñ a ra an traoù e Suamerika, eno emañ Elektra en un ti evit ar re sot hag e klask kavout he memor en-dro. Diaes eo al levrenn gentañ da lenn, dre ma'z eo ken mesk-divesk an istor ha memor Elektra. Soñjal a re edarvoudoù kozh evel marv he mamm, an taolioù a bakas gant he zad (ne ouezer ket ha gwir eo pe get) hjag e re nevesoc'h, evel muntroù he deus kaset da benn. Dizoloiñ a reer ivez ez eus eus The Beast, hag a redi an dud da zoujañ d'e urzhioù dre lakaat anezho da evañ e laezh. Er penn-kentañ ne ouezer ket re pe bal en deus The Beast, ha goude-se e komprener ez eo mennet da aozañ ur brezel nukleel. Goude bezañ c'hwitet e ra war-dro kabal-prezidant Ken Wind. Ur wech dilennet e klask hemañ aozañ ur brezel nukleel a-enep da Rusia. Dont a ra a-benn Elektra da guitaat ti ar re sot dre douellañ Garrett, hag a labour evit S.H.I.E.L.D.. Neuze e krog Garrett da glask we he lerc'h met ne zeu ket a-benn da bakout anezhi. Elektra a laka ur savadur, ennañ Garrett, da darzhañ, ha distrujet eo Garrett. Skiantourien eus rann eus S.H.I.E.L.D. a adsav Garrett dindan stumm ur robot, ha stagañ a reont e benn gwir ouzh ar robot. Kenderc'hel a ra da glask war-lerc'h Elektra, met merzout a ra e vo dibosupl dezhañ tapout anezhi.\nAdtapet diwar « https://br.wikipedia.org/w/index.php?title=Elektra:_Assassin&oldid=1484739 »


Istor – Dispak\nD’an 13 a viz Mezheven e vo lidet an Tony Awards. Roet e vo ton d’ar gwellañ arvestoù kan-ha-dañs e-kerzh un nozvezh evel ma plij da Stadunaniz aozañ. Ha gouzout a rit e oa bet ur songomedienn e Broadway diwar-benn […]\n08/06/2022 08/06/2022 Arzoù, Istor, Keleier, Memor\n30 vloaz-zo e oa dibenn prosez meur an Amoco Cadiz\nD’ar 24 a viz Genver 1992 e lakae diviz lez-varn galv Chicago un termen d’un afer krog 14 vloaz abretoc’h. Anavezet e oa gant justis ar Stadoù-Unanet kablusted an embregerezh Standard Oil of Indiana evit peñse an Amoco Cadiz. Dav […]\n24/01/2022 26/01/2022 Breizh, Etrebroadel, Istor, Keleier, Memor\nLe Maitron : un istor pobl eus stourmoù ar vro\nIstorourien hag istorourezed zo a laka ac’hanomp da zaremprediñ tud vunut ar stourmoù bras. Kroget eo al lec’hienn internet Le Maitron gant e dro Vreizh. Bemdez abaoe bloaz e vez roet deomp da anavezout istor ur stourmer·ez eus al luskad […]\n01/02/2021 27/05/2021 Istor, Memor\nAet eo Jean-Yves Lagadeg diouzhimp\nJean-Yves Lagadeg a oa tremenet d’ar bed all disul, diskaret dirak e di gant ur barrad trumm d’an oad a 70 vloaz. Un dornadig emsaverien kar-o-yezh eus ar C’hab ha Kerne-Izel a oa deuet betek iliz Pontekroaz dimeurzh tro-dro d’e […]\n19/02/2020 04/06/2020 Breizh, Istor, Keleier, Memor, Yezh\nHanter-kant vloaz zo, ganedigezh Skol an Emsav, deroù ur stourm nevez evit ar brezhoneg? #2\nEr bloaz 1969 e oa bet krouet Skol an Emsav da heul un disrann e diabarzh al luskad ESB-SADED (1) (gwelet lodenn gentañ ar pennad). Er memes bloaz e oa bet ganet ur bodad-stourm all, “GALV”, diwar intrudu ar Falz, […]\n05/10/2019 04/06/2020 Breizh, Istor, Keleier, Poent zo bet\nHanter-kant vloaz zo, ganedigezh Skol an Emsav, deroù ur stourm nevez evit ar brezhoneg?\nAr bloaz-mañ e vo lidet gant Skol an Emsav (SAE) he 50 vloaz. Lukian Kergoat, bet kelenner e skol-veur Roazhon 2 hag ezel eus SAE, a zegas da soñj istor ar strollad deomp. E ranker lâret, an Emsav, ar stourm evit […]\n04/09/2019 04/06/2020 Breizh, Istor, Memor, Poent zo bet\nAr sevenadur arallreviat, un ijinadenn eus ar Grennamzer\nBevañ a reomp hiziv an deiz en ur gevredigezh mestroniet get ar sevenadur arallreviat. Met n’eo ket bet evel-se a-holl-viskoazh. Evit ar re LGDTE eo Mezheven mizvezh ar lorc’h. Un digarez mat eo da ginnig ur pennad deoc’h diwar-benn ar […]\n28/06/2019 04/06/2020 Benelouriezh, Istor, Kevredigezh / Sokial, Nann renket\nHep istor, Breizh ebet\nHiziv an deiz n’eo ket gwall vras plas istor Breizh er programmoù skol. Klevet e vez dreist-holl mouezh ar Republik dirannadus. Er programmoù istor e Frañs, pe e vefe re ar c’hentañ pe re an eil derez, e ranker studiañ […]\n11/02/2019 24/08/2020 Breizh, Deskadurezh, Istor, Soñjoù


Journal de Renaud Camus, mardi 23 novembre 2021\ncréée le mardi 23 novembre 2021, 10 h 37\nmodifiée le mardi 23 novembre 2021, 10 h 47Plieux, mardi 23 novembre 2021, huit heures et demie du matin. Sauf sur un point, où elle semble s’être concentrée sur la fin — ah, non, il ~~ ~~ ~~~~~~ ~~~~ ~~~ ~~~ ~~~~~ ~~~~ ~~~~~, ~~~~ ~~~~~~~~ ~~~ ~~ ~~ quarante ans, quand ~~~~~ ~~’~~~~~~~ ~~~~ ~~~~ ~~~~~~~~~~ —, ~~~ ~~’~~~ ~~~~~~~ ~~~ ~~~ ~~~~~~~. ~~~~~~~ ~~~ ~~’~~~~~~~ ~~~~~~ ~~~ ~~~~~~~ ~~~~~ ~~~~~~~ ~~~~ ~~~~~~~~~ ~~~~~~ ~~~~~~~~~~~ ~~~ ~~~~ ~~~~~~~~~ :\n« A-t-il de ~~~ ~~~~~~~ ? ».\nIl ~~ ~~ ~~~~~~ ~~~~ ~~~ ~~~~~~ ~~~~~~ ~~~ ~~~ (~~~~~~~) ~~’~~ ~~~~ ~~~~~~~ ~~~~~~ ~~~~~~~~~~~, ~~~~~~~~~ ~~~~~, “~~~~~~~~~~” ; ~~~ ~~~ ~~’~~, ~~~~~ l’ensemble, “pas raté”. ~~~ ~~~~ ~~~~~~ ~~~~~ ~~~~~~~ ~~~~ ~~~~ ~~~~~~~~ ~~~’~~~ ~~~~~~~~ ~~~ ~~~~~ ~~~~~~~~~~~ ~~~ ~~~~ ~~~~~~~~~ ~~~ ~~~’~~~ ~~~~~~~ ~~~ ~~~~~~~~ ~~~ ~~~~~, ~~~ ~~~’~~~ ~~~~~ ~~~ plus fort éviter, ~~~ ~~~’~~~ ~~~~~~~ ~~~ ~~~~~ ~~~~~~~~~~ ~~ ~~~ ~~~~ ~~~~ ~~~ ~~~~~ ~~~~~~~~~~ ~~~~~ ~~~~, ~~~ ~~~~~ ~~~~~~~~~~. Raciste, ~~~~-~~~ : ~~~ ~~~ ~~~~~ ~~~ ~~’~~ ~~~ raison d’être qu’à ~~~~~~~ ~~~~ ~~~~~~ ~~~~~~ ~~~ ~~ ~~~~~~ ~~~~ ~~~~~~~~ ~~~ ~~’~~~~~~~~ ~~ ~~~~~~~ ~~~~ ~~~~~~, ~~ ~~~~ ~~~~~~~~~~ ~~~~~ ~~ ~~~~~, ~~~~~ ~~~~~~~~ ~~~~ ~~~~~~~~~ ~~~~~~~, ~~~~~~~~~~ avant liquidation. Complotiste, ~~~~-~~~, ~~~ ~~~ ~~~~~ ~~~ ~~~ ~~~~~~~ ~~~~~ ~~~~~ ~~~~ ~~~~ ~~~~~~~~~~~~~~~ ~~~~ ~~~ ~~~~~~~, ~~~~ ~~~~~~~~~~~ ~~~ ~~~~ procédés.\nJe ~~~~ ~~~~~~~~. ~~’~~~~ ~~~~~~~~~ ~~~~~~~~~~, ~~~~~~~~. ~~~ a été appelé “~~~ ~~~~~~~~~~ ~~~ XXe ~~~~~~~” : ~~~ ~~’~~ ~~~~~~~ ~~~~ ~~~ ~~~~~~~ ~~~~~~~~~~~ ~~~ ~~~~ ~~~~~~~~~~~ ~~~~~ ~~~ ~~~~~~~ ~~~~ ~~~ ~~~~~~~ ~~~~~~~~~ ~~~~ ~~~ ~~~~~~~~~~~~ ~~~~~~~~ de sa position ~~~~~~~~~~, ~~~ ~~’~~~~ ~~~~~, ~~~~ ~~~~~~~~ ~~~~~ ~~~ ~~~~~ ~~ ~~~~ ~~~~~~, ~~ ~~~~~~~ ~~~~ ~~~ ~~~~~ à ~~~~ phrases, ~~~ ~~~~~~~~~~~~~~~ ~~~~~~~~~~, ~~~~~~~~ ~~~~~~ ~~~~~~’~~ ~~~~~~ le vertige, chez ~~~ ~~~~~~~~. ~~~ ~~~’~~~ ~~~~~~~ ~~~~ ~~~~~~~~~~ ~~~~~~~~~ ~~~’~~~ ~~~~~~ ~~ ~~~~~~~ ~~~~ ~~’~~~~ ~~~~~~~~~ ~~~ ~~~’~~~ ~~~~~~~~~~~, ~~~~~~ ~~~ ~~~~~~~ ~~~~~~~~~. ~~~ ~~~~ ~~~~~~~~~~~~~~ ~~~~~~~~~, ~~~~~~~~~~~~~~~ ; mais on ~~ ~~~~~~~~~ ~~~ ~~~~ ~~ ~~’~~~ ~~~~~~~~~, ~~~ ~~~~~~~~ ~~~ ~~~~~~. ~~~ ~~~~~~ ~~~ ~~~ ~~~~~~~~~~~ : ~~~~~. ~~~~~~~~~~ ~~~ ~~ ~~~~~~ ~~~ ~~~~~, ~~~ ~~ ~~~ nécessité de la ~~~~~~~ ~~’~~~~~-~~~~~, ~~~’~~~ ~~~ ~~~~~~~~ ~~~~~ ~~~~~ ~~~~ ~~~ ~~~ ~~~~~~~~ ~~~ ~~~~~~~ :\n« ~~~ ~~~~~~~~~~~~~ ~~~~~~~~~~~, ~~~~~~~~~~~~~, ~~~~ ~~~~~~~~~ ~~~ ~~~~ ~~~~~~~~~~ ~~~~~~~~~~~ ~~~~ ~~~~~~~ ~~~~~ un rôle important ~~~~~ ~~~~ ~~~~~~~~ ~~~~~~~~~~~~~. ~~~~~ ~~~~ ~~~~~~~~~~~ ~~~ ~~~~~~~~~~ ~~~~~~~ ~~~~~~~~~~~~~~ ~~~~~~~~ ~~~ ~~~~~~~~~~~~~ ~~~~~~~~~~ ~~~~ ~~~~~~~ ~~~~~~~~~~~~~~ ~~~ pays.\n« ~~~~~ ~~~~~~~ ~~~~~ ~~~~ ~~~~~~ ~~~~~ ~~~~~~~~~~ par des hommes ~~~~~ ~~~~~ ~~~~~~~~~ ~~~~~, ~~~~ ~~~~~~~~~ ~~~~ ~~~~~~~~, ~~~~~~~~ ~~~~ ~~~~~~, ~~~~~ ~~~~~~~~~~ ~~~~ ~~~~~~. ~~’~~~~ ~~~ ~~~~ ~~~~~~~~~~~~ ~~~~~~~~ ~~~ ~~’~~~~~~~~~~~~~ ~~~ ~~~~~~ ~~~~~~~~ ~~~~~~~~~~~~~. ~~~~~~ forme de coopération ~~~ ~~~~~ ~~~~~~ ~~~~~~~ ~~~~ ~~~~ ~~~~~~~~~~ ~~~~~ ~~~~ ~~~~~ ~~~~~~~~~~ ~~~~~~ ~~~~~~~~~ ~~~ ~~~~~ ~~’~~~~ ~~~~~~~~ ~~~ ~~~~~~~~~~~~~~~ ~~~~~ huilé.\n« ~~~ ~~~~~ ~~~~~~~~, ~~~~ ~~~~~~ ~~~~~~~~~~~ ne connaissent pas ~~’~~~~~~~~~ ~~~~ ~~~~~~~ ~~~~~~~~ ~~~ ~~~~~~~~ ~~~~~ ~~~~~~ ~~~~~~~ ~~~~ appartiennent.\n« ~~~ ~~~~~ ~~~~~~~~~~~ ~~~ ~~~~~~ ~~~ ~~~~~ ~~~~~~~~~ ~~~~~~~~~~, ~~~ ~~~~~ ~~~~~~~~~ ~~ ~~~~~~~~~ ~~~~ ~~~~~~ dont nous avons ~~~~~~~, ~~~ ~~~ ~~~~~~~~~ ~~~’~~~~ ~~~~~~~~~ ~~~~~ ~~~ ~~~~~~~~~~ ~~~~~~~~. ~~~~ ~~~~~~~~ ~~~~~~~~ ~~~~~ ~~~~~~~~~~~ ~~~~~~~~~~~~~~~~~ ~~ ~~~~~~ ~~~~~~~~~~ ~~~~~~~~ ~~~~~ ~~~ ~~~~ ~~~~~~~~~~~~, ~~~~ ~~’~~~ ~~~~~~ à la politique ~~~ ~~~~ ~~~~~~~~~, ~~ ~~~~~~ ~~~~~~~~~~~~~ ~~~~~~~ ~~~ ~~ ~~~~ ~~~~~~~~ ~~~~~~~~, ~~~ ~~~~~ ~~~~~ ~~~~~~~ ~~~~~~~~ ~~~~ ~~~ ~~~~~~~ ~~~~~~~~~~~~~ ~~~~~~~~~~ ~~~ ~~~~~ — ~~~~ ~~~~~~~ fraction des cent ~~~~~~ ~~~~~~~~~ ~~’~~~~~~~~~~ ~~~ ~~~~~ — ~~~ ~~~~~~~ ~~~ ~~~~~~~~~~~ ~~~~ ~~~~~~~~~~ ~~~~~~~~ ~~~ ~~~~ ~~~~~~~~ ~~~~~~~~ ~~~~ ~~~~~~~. ~~~ ~~~~~ ~~~~ ~~~~ ~~~~~~~ ~~~~ ~~~~~~~~~ : ils contrôlent l’opinion ~~~~~~~~~, ~~~~~~~~~~~ ~~~~ ~~~~~~~~~ ~~~~~~~ ~~~~~~~~~ ~~~~~~~~~~~, ~~~~~~~~~~ ~~’~~~~~~~ ~~~~~~~ ~~~ ~~~~~~~ ~~~ ~~~~~~ ~~~ ~~~ ~~~ guider.\n« ~~~~~ ~~~ ~~~~~~~~~~ ~~~~, ~~’~~~~~~~~~~, ~~ ~~~~~ ~~~~~~ ~~~~ chefs invisibles sont ~~~~~~~~~~~~~~~ ~~ ~~~ ~~~~~~~ ~~~~~ ~~~~~~~ ~~~ ~~~ ~~~~ ~~~~~~~~~~~. ~~~~. »\nPur ~~~~~~ ~~~~~ ~~~~~ ~~~~ ~~~~~~~~~~~~~, ~~~ ~~~ ~~~~~ ~~~~~ — ~~~~ ~~’~~~~~~~~~ ~~~ ~~~~~~~~~ ~~~~ de s’en délecter ~~~~~~ ~~~ ~~~ ~~~~~. ~~~~~~~~~~ ~~’~~~~ ~~~~~~ ~~~~ ~~~ ~~~~~~~ ~~~~~~~~ ~~~ ~~~~~ ~~~~~~~ ~~~ ~~~~~~~~ ~~~ ~~~~~~~~~~~~~ ~~~~ ~~~~~~~, ~~~~, ~~~~ ~~~~~~~~, ~~~~~ ~~~ ~~~~~~~~ ~~’~~~~~~ fait fumer des ~~~~~~~~~ ~~~ ~~~~~~~~~ ~~~ ~~~~~~~, ~~~~~~ ~~~~ ~~~~~ ~~~~~~~~, ~~~~~~ ~~~~ ~~~~~~~ ~~~~~~~~~~~~~ ~~~~~~~~ ~~ ~~~~~~~~~ ~~~~ ~~~ ~~~~~~~ ~~~ ~~’~~~~~~~~~ ~~’~~~~~~~~ ~~’~~~~~~~~ ~~~~~~ ~~~~~~~~~ : Edward Bernays, donc, deux ~~~~~ ~~~~~~ ~~~ ~~~~~~, ~~~~~ ~~~ ~~~ ~~~~~ ~~~ ~~~ ~~~~~~ ~~~ ~~~ ~~~~~~, ~~~~~ ~~ ~~~~~ ~~~~~~~ ~~~~ ~~~ ~~~~~. ~~~ ~~~~~~ ~~~~ ~~~~~~~~ ~~~ ~~~~ ouvrage le plus ~~~~~~ ~~~ ~~~~~ ~~~~~~ ~~~ ~~~~~ ~~~~~~, ~~~~~ ~~~~~~~~~~~~ ~~~~~~~~~ Propaganda (Comment ~~~~~~~~~~ ~~’~~~~~~~~ ~~~ démocratie), ~~~~~. ~~~~~~ ~~~~~~~~~ ~~~~~~ ~~~ ~~~~~~ ~~~~~~~~~~~.\nvoir l’entrée du mardi 23 novembre 2021 et ses 9 images dans Le Jour ni l’Heure


Accueil / À la Une / An emsav gallaouek o vont war-raok !\nMaxime TOUZE 17 octobre 2015\nAbaoe un nebeud mizioù ez eus birvilh e bed ar gallaoueg, oberoù a bep seurt a vez kinniget gant ar stourmerien evit gwareziñ ha lakaat war wel o yezh, hag a zo en arvar bras.\nE penn-kentañ ar bloaz-mañ en em vode stourmerien ar gallaoueg tro-dro d’ar c’henstroll Du galo, dam Yan, dam Vèr, kenurzhiet gant Bertègn Galèzz. C’hoant o deus e vefe roet ur gwir blas d’ar gallaoueg e Breizh-Uhel hep lemel hini ar brezhoneg ha reiñ ur skeudenn bozitivel eus ar yezh. Ur garta hag ul label a vez kinniget gante. Ar garta evit ar c’humunioù hag ar strollegezhioù lec’hel. Al label evit ar c’hevredigezhioù hag an embregerezhioù. An daou a ginnig tamm pe damm ar memes traoù. Ar pal eo talvoudekaat ha lakaat war wel ar gallaoueg er vuhez pemdeziek hag er vuhez foran. Ha dibaoe eo bet embannet o fal e miz C’hwevrer diwezhañ o deus rastellet sinadurioù e-leizh, kumunioù: Chavagn, Ercë, Tremorè,…; kevredigezhioù: Plum FM, UBAPAR, Nadoz-vor Embannadurioù, La Boétt a Merlin, Skeudenn Bro Roazhon,…\nGant an dilennadegoù rannvroel a zeu, ne chom ket o straniñ ar stourmerien. 23 c’hevredigezh hag a zifenn ar gallaoueg zo en em vodet evit goulenn ma vefe kemmet politikerezh yezh ar rannvro da geñver yezh roman Breizh. N’eus nemet 1% eus budjed ar rannvro evit yezhoù Breizh hag a vez gouestlet d’ar gallaoueg. Goulenn a reont e vefe kresket ar budjed, e-touez kinnigoù all. O c’hinnigoù a vo kaset d’an dud war ar renk evit goulenn o soñj.\nKuzul sevenadurel Breizh ivez en deus graet kinnigoù evit difenn ar gallaoueg. 21 c’hinnig o deus roet da bPierrick Massiot ar sizhun dremenet. Kinnigoù da geñver ar sevenadur, an deskadurezh, ar vuhez pemdeziek,… Kuzuliañ a reont kemer harp ouzh ar garta hag al label bet meneget uheloc’h. Fellout a rafe dezhe e vefe savet ur framm kenurzhiañ evit saveteiñ ar yezh e live ar rannvro. Abaoe pell ne oa ket bet graet kement a ginnigoù hag a oberoù evit ar difenn ar gallaoueg. Ar pal ivez eo kizidikaat an dud ha cheñch ar speredoù. Un dra vat eo neuze gwelet ar gallaoueg o vont war-raok.\nPartager la publication "An emsav gallaouek o vont war-raok !"


Abrege eus an Aviel/Chapistr 48 - Wikimammenn\nAbrege eus an Aviel/Chapistr 48\n◄ Evit an 10 sul goude ar Pantecost Evit an 11 sul goude ar Pantecost Evit an 12 sul goude ar Pantecost ►\nEvit an unnecvet Sul goude ar Pantecost.\nPResanti a rezur da Salver ar bed un den bouzar ha mud, evit ma plich-ze gantàn e renta pare. Jesus o veza e dennet eus ar foul a ïoa en dro dezàn, a lacas e viziat en e ziouscouarn, hac a douchas ouz e deaud en ur lavaret : En em zigourit ; ha quer buan e ziouscoarn a zigoras, e deaud en em gavas libr, hac e parlantas distinctamant. Jesus a zifennas ouz ar bobl discleria ar miracl-ze : mæs seul vuy e tifenne, seul vuy er publient, en ur lavaret gant admiration : Grêt mad en deus pep tra ; roet en deus ar c’hlevet d’ar re vouzar, hac ar parlant d’ar re vud.\nSant Marc, Ch. 7.\nMeditation voar ar resination hac ar soumission da volonte Doue.\nConsiderit penaus ne arru netra er bed nemet dre urz Doue pe dre e bermission, ha quement a ra a so grêt mad.\nDoue pehini a vêl an amser da zont evel an amser bresant, a oar petra so necesser deomp ha petra eo ar guella evidomp. Doue a so hon tad, hac un tad carantezus pehini ne bermet netra a guement na ve profitabl evit hor silvidiguez. Just eo deomp eta en em abandoni d’e brovidanç, en em soumeti d’e volonte, ha receo a galon vad quement a blich gantàn da rei deomp, ar c’hlenvet evel ar yec’het, ar baourente evel ar binvidiguez, an afflictiou evel ar gonsolation.\nAn den santel Job o veza collet e vadou bras hac e oll vugale, o veza ouzpenze affliget gant ur c’hlenvet estrainch, en em gonsole e-unan en ur lavaret : Doue en devoa o roet din, Doue en deus-y lamet diguenê ; ra vezo meulet e hano. Livirit eveldàn pa erruo gueneoc’h ur boan, ur c’holl pe un drouc bennac : Doue eo en deus permetet ar c’holl-mâ, an affliction-mâ : Doue ra vezo meulet. Peguer consolant eo ar songeson-ze ! comprenit-hi en hoc’h afflictionou, hac e viot souden consolet.\nRenoncit d’ho polonte propr, ha desirit ma vezo accomplisset bepret bolonte Doue voarnoc’h ; e lavaret hac e c’houlen a ret bemdez er Bater : Ho polonte bezet grêt en douar evel en Eê ; mæs marteze el livirit-hu gant neubet a attantion ha neubet a frouez. Commancit eus a vremâ d’e lavaret gant muy a sincerite ha muy a fizians.\nGoulennit alies digant Doue, ispicial en traou important, ar c’hras da anaout e volonte ha d’e heulia.\nHa beza am eus-me ur soumission parfet da volonte Doue ?\nEn em gontanti a ràn-me eus ar stad e pehini oun lequeet gant Doue ?\nEn em resina, en em soumeti a ràn-me d’e volonte pa ve control an amser, pe erru ur goall vloavez ?\nN’en em glemàn-me quet, ne vurvuràn-me quet, pa stourm un dra bennac ouzon, pa zigouez guenê un drouc bennac, ur goall affer, ur c’holl, un humiliation bennac ?\nHa ! va ene, a beguement a sourciou inutil, a jagrin hac a boan na vês-de quet quyt, ha pequen eürus. a vês-de, ma ne zesirres nemet ar pez a fell da Zoue !\nO va Doue, ho polonte ra vezo bepret va hini. Disposit ac’hanon hervez ma plijo gueneoc’h, roït din ar pez a blijo gueneoc’h, me a recevo pep tra eus ho torn hac ho meulo a bep tra ; ra vezo grêt ho polonte, ha non pas va hini. Va Doue, ne zesiràn nemedoc’h ; va Doue, en em abandoni a ràn etre ho taouarn.\nAdtapet diwar « https://br.wikisource.org/w/index.php?title=Abrege_eus_an_Aviel/Chapistr_48&oldid=95048 »\nKemmoù diwezhañ degaset d'ar bajenn-mañ d'an 9 Du 2016, da 14:59.


diwankup - Skolaj Diwan Gwened\nSK LAJ DIWAN GWENED\n10. Januar 2014 5 10 /01 /Januar /2014 10:10\nBagoù dre lien\nUr vag-dre-lien a zo ur vag a ya àr-raok àr vor pe àr ur lenn get nerzh an avel. En amzer gozh e veze implijet evit an treuzdougen, ar c'henwerzh hag evel-just evit brezeliiñ. Bez' e\noa kalz a emgannoù àr vor etre Bro-Saoz, Breizh, Bro-C'hall, Bro-Spagn hag an Izelvroioù.\nErlerc'hiet int bet e-pad an XlXvet hag an XXvet kanved get bigi o doa ur c'heflusker get aezhenn. Bremañ e vez re get kefluskerioù o kemer o flas. Ar bigi dre lien a vez implijet dreist-holl evit bale pe evit ar kevezadegoù sport. An holl vigi dre lien o deus unan pe meur a gouc'h, unan pe veur a wern, o tougen ar gouelioù.\nNaia Le Bechennec\nPublished by skolaj Diwan Gwened - in DIWANKUP\n25. Juni 2011 6 25 /06 /Juni /2011 12:31\nAr surf a zo ur plankenn a « ruilh » war an dour. Gellet a raomp mont àrnezhi.\nMet danjerus-tre eo, a-gaos d' ar gwagennoù bras kenañ, ar bleidi-mor ha pa gouezher\nbarzh an dour.\nDizoloet oa bet ar surf gant James Cook (1728-1779) e-kerzh e drede ergerzhadenn. Erruet-eñ e inizi Sandwich e Hawaii e verzhas e oa tud hag a gemere plijadur o neuial betek ar pezh ' vez anvet « line up » (lec'h ma krog ar gwagennoù da derriñ war an aod) hag a zistroe war gein ar wagenn, war-sav, gant plankennoù troc'het en ur c'hef.\nEvit chom a-sav war ar plankenn eo ret kaout un teknik ispisial ha dreist-holl ar c'hempouez. Anvet eo an take off ar prantad berr etre fin ar roeñvañ evit kemer ar wagenn ha stabiladur an den war ar plankenn.\nAn dra se eo arouez ar surf : ur paotr ec'h ober surf.\nAr plankenn a c'hell bout a bep seurt lunioù àrnezhañ ; a bep seurt mentoù hag evit echu a bep seurt livioù.\nEvit chom àr-sav war ar plankenn eo ret kaout un teknik ispisial ha dreist-holl ar c'hempouez.\nEpenn-kentañ ar surf ne veze implijet nemet plankennou hir-tre (longboard). Al longboarda zo ur plankenn hir-tre, a 2,75 metrad da 5/6 metrad. Pounner-tre eo ar plankenn-se ha tev a-walc'h ivez.\nGant diorroadur ar sevenadur surf eo bet ijinet sportoù all, tennet diwar ar surf, gant ar memes santadoù, hag ar blijadur da risklañ war ar gwagennoù ha da gaout plijadur en ur vezañ a-gevret gant an dour, an natur hag ar gwagennoù...\nA drugarez da Zuke Kahanamoku e penn kentañ an XXvet kantved en em ledanas ar surf betek an inizi Hawaii hag er memes amzer er Stadoù Unanet hag e Aostralia. Krogiñ a raio evit gwir ar c'henwerzh tro-dro d'ar surf er bloavezhioù 1950, 1960 g ant araokadennoù an teknikoù.\n25. Juni 2011 6 25 /06 /Juni /2011 12:30\nSurcouf ar reder-mor\nRobert Surcoufa zo ganet d'an 12 a viz Kerzu 1773 hag aet da anaon d'an 8 a viz Gouere 1827 e Sant-Malo. E dad a oa Karl-Ange hag e vamm Rose-Julienne. Da 13 vlez eh aas war ur lestr marc'hadouriezh-sklaved. Da 16 vloaz e oa-eñ martolod war L'Aurore evit deskiñ e vicher reder-mor.\nE miz Geñver 1793 e lakaas ar bolitikerien da dalvezout al lezenn a oa tu da dagañ bigi an enebourien e anv ar republik. Ober a reas ur bern tagadennoù, unan brudet : hini ar C'hent. Kabiten àr meur a lestr eo bet, an anvioù : Ar créole, ar clarisse, ar confiancehag arrevenant.\nSurcouf a oa àr ar Confiance, ar C'hent a oa teir gwech brasoc'h. Muioc'h a ganolioù a oa ivez.\nSurcouf a zistroas da Sant-Malo get ar C'hent.\n25. Juni 2011 6 25 /06 /Juni /2011 12:29\nAn dour-gi mor\nUr loen-mor eo, hag emañ barzh familh an "otariidès".\nServij a ra an otari evit ar sirk, ar zoo hag evit ur bochad traoù arall.\nAn dour-gi mor a zo ur vronneg.\nFarsus eo met gellet a ra bout trist ivez.\nJiboeset e vez gant mabden evit o c'hroc'hen .\nGellet a ra beviñ etre 16 vlez ha 17 vlez, tost èl ur c'hi.\nBeviñ a ra an otari en Antartika, Kalifornia , Galapagos ...\n25. Juni 2011 6 25 /06 /Juni /2011 12:28\nAr vorganez a zo ur grouadurez vurzhudus a vev er mor.\nAr vorganez a zo hanter den hag hanter pesk\nTud ne gredont ket enno met ni a c'hell prouiñ int gwir :\nUr blez 'zo, e oan aet da bourmenn war an draezhenn gant ma mignonezed e Karnak. Ha du-se hon eus gwelet korf eskern ur vorganez he doa kolet he lost.. Ne gredemp ket ar pezh a welemp. Tec'het hon eus kuit ha 100 metrad pelloc'h hon eus gwelet he lost. Galvet hon eus an archerien. Ne gredent ket ac'hanomp. Diwallit ma welit anezhi tec'hit a-raok ma rafe drouk deoc'h.\nKavet e vez ar morganezed el levrioù pe en istorioù :\nEmaonp o vont da ginnig ur gontadenn savet gant Hans Christian Andersen. E gontadenn a zo anvet « Ar vorganez vihan » pe « Plac'hig al lenn ».\nAr vorganez vihan a vev dindan an dour gant he zad roue ar mor, he mamm-gozh hag he 5 c'hoar. Pa erru ar vorganez d'an oad da vont da welet ar pezh a zo a-us an dour ez eas diouzhtu ha gwelet a reas ul lestr get ur priñs brav (mab-den) deus e oad. Ur gorventenn a zo o tont al lestr a zroruilh ha kouezhel a ra ar priñs en dour ...\nNe lavaran ket muioc'h deoc'h leuskel a reomp ac'hanoc'h da zizoleiñ peurrest an istor.\nAziliz Boulic ha Yuna Cobac\nSetu inizi Breizh, 35 enezenn en holl!\nSetu enezennGroe, eno eh eus ur wiblenn, ur poull-kannañ ; tourioù-tan «beg ar c'hazh, tour-tan «Penn Maez». Abaoe arRagistor, 10 000 vloaz kent J-K., eo poblet Groe. Savet eo bet ar vein-veur gant tud ar mare neolitik. E-pad an Henamzereo\ndeuet ar wenediz kozh (Veneti) hag ar Romaned.\nSetu enezenn ar Gerveur,e-barzh eh eus ur feunteun vrav, ar belle-îlloise (ur vag evit sizhun arMor-bihan!),\nSetu enezenn Hoedic, e-barzh eh eus porzh Sant-Gweltaz, peulvanioù war an enezenn, mor bras Treac'h ar Goured ! houadig, pe Enez hoedig, zo un enezenn vihan er meurvor Atlantel, er -maez da aod Breizh, en hi c'heñver ema enez Houad brasoc'h eviti. Ur gumun euskanton Kiberen eo ivez, e departamant ar Mor-Bihan.\nSetu enezenn Dumet n'eus den ebet o chom war an enezenn, met e-pad meur a gantved eo bet implijet a-vareoù, da lec'h-repu gant morlaeron, ha da lec'h-difenn gant ar morlu, abalamour ma oa lec'hiet-mat, e-kreiz ur mor darempredet stank gant bigi kenwerzh. E 1990e oa bet prenet gantar Mirva an Aodoù. E-leizh a evned-mor (gouelini dreist-holl) a vez o neizhiañ eno.\nNolwenn ha Mona\n25. Juni 2011 6 25 /06 /Juni /2011 12:27\nSetu edan anvioù un nebeud euzhviled mor :\nAnv : Kraken\nIstor:Un euzhvil bras-tre eo, gant brec'hioù divent. Ur vojenn skandinav eo. Sur a-walc'h eh eus bet un istor gwir kreñvaet.\nDonedigezh kentañ: 1802\nAnv : Nessie\nMent: 4-5 metrad\nIstor: Kozh-tre eo an istor, peogwir e vez kavet roudoù kentañ e 565.\nKemeret zo bet ur foto, gant Robert Kenneth Wilson, met anzavet en deus e oa ur savadenn.\nMet e 1935 eo bet gwelet gant ur c'houblad, e-barzh o oto Nessie é redek.\nAnv : Megalodon\nDant ar megalodon a zo 20m.\nMent: etre 12 ha 13 metrad.\nBloavezh . Bevet en deus etre 25 ha 1,5 million a vloavezhioù.\nMent: 15 metrad\nDonedigezh kentañ : 1555\nIstor : ur vag brezel Galian he deus gwelet naer-mor bras-tre e bae Along, e 1897.\nAnv : DIANAR\nDonedigezh kentañ: 123 Kent JK\nIstor: adkavet hon doa e 1245 ur familh marv, e-barzh ar c'horf marv ez eus bet adkavet roudoù ar plac'h. E 1999 he deus lazhet ur bugel anvet Christian Falakr.\nLod a lâr e vev bremañ e stumm ur c'helennour a skolaj Diwan , met piv eo ?..\n25. Juni 2011 6 25 /06 /Juni /2011 12:26\nPa vez gwelet anezhañ e vez sonjet er pezh en deus graet. Difoupet ar vojenn vev, bervidik, difennour gwiriou Mab-den, paotr ar mor-bihan a lâr e sonjoù. Eujen Riguidel a gomz gwir a-hendall e ser e veg. E vuhez leun a stourmoù hag emgannoù. An den a gar ar vuhez, met eñ a oui ivez en em lakaat e fulor.\nEujène Riguidel a zo ganet d' ar 24/11/1940.\nE vuhez sportour :\nE 1971 eo arruet kentañ e Kab Rio. E 1974 emañ arruet kentañ e « redadeg Lauroro » hag ar maout a zo bet gantañ e 1979 war « la transat en double » Barzh ar vojenn emañ. Gounezet en deus a enep ERIC TABARLY ha MARC PAJOT gant GILLES GAHINET war VSD gant 5 mn ha 42 eilenn lañs.\nE vuhez stourmer:\nChoazoù politikel en deus graet en e vuhez, E loveiñ etre direnerezh ha stourmerezh ecologiezh (eñ zo is-prezident kevredigezh Menhirs libres). Eñ zo bet gervet e 2006 e pad ar vanifestadeg enep an nukleel, a-enep enbroadur ar plutonium amerikan e labouradeg tretiñ an Hague. Eñ 'n deus kendalc'het ivez evit goulenn digoradur ar c'hastell e-pad ar vanifestadeg da vare devezh european ar glad e 2004.\nEujen riguidel en deus ivez sikouret ar redadeg e 2008 ; 2010 ; hag ober a raio ingal e 2012. Graet en deus kalz a dra arall!\nD'ar sul 19 a viz Even 2011\nPorzh-bageal Gwened etre kreisteiz ha 10 eur noz\nRoll an devezh:\n- Kenstrivadeg paolroeñvat ha roeñverezh an endervezh-pad\nPAOLROEÑVAT: Digorer Gildas Flahault\nROEÑVEREZH : Digorer Evgueniy Poddubniy\nRAID « MENHIRS LIBRES » : Digorer Eugène Riguidel\nPred e ti Mari Glazioù àr ar Rabin – teltenn BZH – stand boueta\n15e00 Defi ar skolajoù dre skipailh-paolroeñvat : ur skolajiad,\nur c'helennour, ur c'har-skolajiad\n19e00 Prizioù roet get ar vaeronez Karine Fauconnier\nSonerezh, bageerezh, treizhour ispisial transrabine, c'hoarioù Breizh, standoù a bep seurt, ti-evañ ha boued àr al lec'h a-hed an devezh. ■\nBrieg LE ROY hag Iwan LE FOLGOC\n25. Juni 2011 6 25 /06 /Juni /2011 12:25\n25. Juni 2011 6 25 /06 /Juni /2011 12:24\nAr vaot a vev e rac'h ar meurvorioù, met pas e hini Artika.\nGallout a ra mont betek 9,3ke, met chom a ra tro 2,5ke.\nBaoted e Breizh ?\nYa bout zo, met ne vez ket gwelet anezho, peogwir emaint e foñs-tout ar mor .\nDebriñ a ra bougion pe krogion. Dozviñ a ra etre 70 a 200vi dre dorrad.\nReoù zo a vev en dour, met ne vez ket bep gwezh a halen.\n« Ne servij da netra mont kuit prim, ret eo mont kuit e koulz »\nSetu ar perzh a soñj «Yann ar Feutan» gant al lapin hag ar vaot.\nIstor ul lapin hag ur vaot a ra ur redadeg, al lapin a red kalz buanoc'h eget ar voat, ar lapin a arest evit ober ur choug bras hag er fin, ar vaot a c'hounid ar redadeg.\nBaoted an Douar (Agrionemys horsfieldii)\nAr vaot-se a zo an hini nemeti a doull an douar evit bevañ e-barzh.\nBaoted ar mor (Caretta caretta )\n110 sm e hirder.\nBeviñ a ra e lec'hioù tomm\nthalassochelys eo e anv skiantel.\nBaoted ar paludoù (Cistoclemmys flavomarginata)\nKavet eo bet gant John Edward Gray e 1863. Bremañ e vev e Sina pe resisoc'h e Ryu-Kyu.\nBoated an dour\nAr vaot-se ne ra nemet debriñ ha d'an noz e ta da guzhat dindan an traezh.\n310 spesad a zo renket e 14 familh.\nAmzer bevañ ur vaot dour a zo 40 vlez dre vras, hag amzer ur vaot\nbras-tre a zo tro-dro 200vlez.\nA ya, ar soubenn vaot a vez debret evel aze.\nDebret e veze ur bochad e Bro-Saoz tro-dro an\nXVIIIvet kantved, debret e vez c'hoazh hiziv an deiz .\nBlog : Skolaj Diwan Gwened\nBechreibung : Blog Skolaj Diwan Gwened. A bep seurt doareoù diàr buhez ar skolajidi. Skolaj Diwan ar Mor-bihan\nAr stered mor\nAr flammeg boutin\nA bep seurt (47)\nBuhez ar skolajidi (22)\nSkolaj Bro Dreger\nSkolaj ar Releg\nSehen Sie das Profil skolaj Diwan Gwened auf dem Overblog portal


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/49 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/49\nSANT VAZE, XX.\nFelloud a ra d’in rei d’an diveza-man kement ha d’id. (15) Daoust ha n’eo ket permetet d’in ober ar pez a garan gant ar pez a zo d’in ? Pe daoust ha da lagad-te a zo fall, abalamour m’az oun-me mad ? (16) Evel-se ar re ziveza a vezo ar re genta, hag ar re genta ar re ziveza ; rag kalz a zo galvet, mes neubeud a zo choazet.\n(17) Ha Jesus, o pignad da Jerusalem, a gemeraz he zaouzec diskibl a-gostez var an hent, hag a lavaraz dezhe : (18) Setu ni o pignat da Jerusalem, ha Mab an den a vezo livret da brinsed ar veleien ha d’ar Scribed, hag e condaonint anezhan d’ar maro, (19) hag e livrint anezhan d’ar Jentiled, evit ober goab anezhan, hen skourjeza, hag hen crucifia ; mes an drede deiz e resussito.\n(20) Neuze mam mibien Zebede a dostaaz outhan, gant he mibien, hag en em brosternaz da c’houlen eun dra-benag diganthan. (21) Hag hen a lavaraz dezhi : Petra a fell d’id ? Hi a lavaraz dezhan : Lavar ma vezo azezet an daou vab-man d’in, unan a-zeo d’id, hag egile a-gleiz, en da rouantelez. (22) Mes Jesus a respontaz hag a lavaraz : Na ouzoc’h ket petra a c’houlennit. Gallout a hellit-hu eva ar c’halir ez an-me da eva, pe beza badezet gant ar vadiziant, a behini e tlean-me beza badezet ? Int a lavaraz dezhan : Gallout a reomp. (23) Hag hen a lavaraz dezhe : Gwir eo ec’h evfot va c’halir, hag e veot badezet gant ar vadiziant a behini e vezin badezet ; mes evit beza azezet a-zeo hag a-gleiz d’in, n’eo ket d’in-me hen rei ; kement-se na vezo roet nemed d’ar re da bere ez eo destinet gant va Zad.\n(24) Pa glevaz an deg all an dra-ze e kemerjont kâs ouz an daou vreur-ze. (25) Ha Jesus, o veza galvet anezhe, a lavaraz dezhe : Gouzoud a rit penaos prinsed an nationou a zo mestr varnezhe, ha penaos ar re vraz a c’houarn anezhe gant otorite. (26) Mes n’e ket evel-se eo e tle beza en ho touez ; er c’hontrol, piou-benag a fello dezhan beza braz en ho touez, ra vezo servicher deoc’h. (27) Ha piou-benag a fello dezhan beza ar c’henta en ho touez, ra vezo esclav deoc’h, (28) evel m’az eo deuet Mab an den, nann evit beza servichet, mes evit servicha hag evit rei he vuez da rancon evit kalz a dud.\n(29) Hag evel m’az eant kuit euz a Jerico, eur bobl vraz a ieaz var he lerc’h. (30) Ha setu daou zen dall, pere a oa azezet var bord an hent, o klevet e oa Jesus o tremen, a gomman-\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/49&oldid=125626 »


Ur sizhun, un istor : sizhun 36 - TÉBÉO - 2017 - Base documentaire - Cinémathèque de Bretagne - Gwarez Filmoù - Brittany Film Archives\nUr sizhun, un istor : sizhun 36 \nConcarneau (29) - Fêtes de Cornouaille\n10 a viz Gwengolo 1905. An Aotrou Billette de Villeroche, maer Konk-Kerne ha perc’henn ur fritur, a ziviz aozañ ur gouel kengret gant pesketaerien ar vro. Diaes-tre eo an traoù evito hag o familhoù a vev gant ar baourentezh, dreist-holl abaoe ar bloavezh 1904 a zo bet spontus evit ar besketaerezh.\nLiv ar rouedoù pesketa a ro e anv d’ar gouel-se : gouel ar Rouedoù Glas eo. Ar pal a zo bodañ annezidi Konk-Kerne ha touristed liesseurt deuet da zizoleiñ ar gêr gloz. Gounidoù ar gouel a zo roet goude-se d’ar re o devez ezhomm.\nEr bloavezh 1937 e teuer eus a bep lec’h evit arvestiñ ouzh an dibunadegoù ha sellet bamet ouzh an dilhad.\nBep bloaz e vez dilennet ur Rouanez, a vo kannadez ar gouel, dibabet e-touez sardinetaerezed ha divoullerezed rouedoù Konk-Kerne.


barzhonegoù, danevelloù, c'hoariva\n18 a viz Here 1777\n21 a viz Du 1811\ne lenn Wannsee e-kichen Potsdam\nHeinrich von Kleist (18 a viz Here 1777 e Frankfurt (Oder) – 21 a viz Du 1811 e lenn Wannsee) a zo ur skrivagner hag ur c’hoarivaour alaman.\n2 Kleist hag skrivagnerien all\n3 Kenskriverezh klok 1793 - 1811\nKleist a voe ganet en ur familh soudarded. Studiañ a reas e Frankfurt betek mont en arme e 1792. E 1793 e kemeras perzh e emgann hag e kaeladur Mainz. Beajiñ a reas en Europa hag e skrivas meur a bezh-c’hoari, hini ebet anezho a voe leurenniet e-keit ma voe bev. Kazetennoù lennegezh a grouas ivez, berrbad an holl anezho. Soñjal a reas d’ar C’hallaoued e oa Kleist ur spier, ha bac’het e voe e-pad meur a viz e kreñv-lec’h Joux e 1807. Ur c’hwitadenn e voe e bezh-c’hoari diwezhañ anvet Prinz Friedrich von Homburg’’ hag en em zistrujas er 'Pfaueninsel (enezenn ar pauned, lenn Wannsee, nepell diouzh Potsdam) e 1811 goude bezañ tennet war e vignonez Henriette Vogel (ur c’hign-bev he doa). War e vez e c’haller lenn ur werzenn tennet eus Prinz Friedrich von Homburg’’ : " Nun, o Unsterblichkeit, bist du ganz mein " (Bremañ, O divarvelezh, out din penn-da-benn!)\nBez Kleist e Berlin-Wannsee\nLizher emzistruj a gasas Kleist d'e hanterc'hoar Ulrike\nKleist hag skrivagnerien all[kemmañ | kemmañ ar vammenn]\nGant Stefan Zweig ez eus bet savet ur pennad diwar-benn buhez Kleist en e levr anvet Ar stourm a-enep d’an diaoul” (1925).\nKenskriverezh klok 1793 - 1811[kemmañ | kemmañ ar vammenn]\nUn deizlevr anvet “Istor ma enez” a zo bet skrivet gant Kleist, met ne chom roud ebet anezhañ. En e genskriverezh e c’haller kavout un nebeud titouroù diwar e benn. Daoust m’eo gwelet hiziv an deiz evel unan eus skrivagnerien bouezsuañ Alamagn eo bet disprizet gant Goethe pa oa bev. Ne blijas ket kalz d’ar romantelerien ivez. N’eus nemet Nietzsche a voe dedennet gant e oberenn, hag anv a gaver e oberenn Nietzsche eus ul izher sakrivet gant Kleist, ennañ e kont penaos eo bet digalonekaet goude bezañ lennet testennoù Immanuel Kant.\nRobert Guiskard, Herzog der Normänner (tammoù),\nDas Käthchen von Heilbronn oder Die Feuerprobe. Ein großes historisches Ritterschauspiel\nDielloù Kleist (de)\nOberennoù gant Heinrich von Kleist e Project Gutenberg\nAdtapet diwar « https://br.wikipedia.org/w/index.php?title=Heinrich_von_Kleist&oldid=1457258 »\nKemmoù diwezhañ degaset d'ar bajenn-mañ d'an 3 Ebr 2013, da 23:45.


Pajenn:Morvan - Buez ar Zent, 1894.djvu/544 - Wikimammenn\nPajenn:Morvan - Buez ar Zent, 1894.djvu/544\nchefou, ha diskouez a eure d’ezho ker sklear ar virionez euz ar relijion gatholik ma lakeaz raktal darn anezho da zilezel ho fals kredennou. Goudeze e kendalc’haz, epad seiz vloaz dioc’htu, da rei misionou er c’heariou ha var ar meaz, ha dre nerz he gomzou hag he viraklou en devoue ann eur da zigas d’ar gear ouspenn kant mil danvad dianket.\nGoulskoude ar pez a zervichaz d’ezhan ar muia da denna kement all a eneou divar hent ann ifern a oue ar Rozera. Ar Verc’hez he-unan eo hen aliaz da zeski ar bedenn-ma d’ar bobl : « — Varlerc’h salud ann eal, emezhi, eo deuet ann hini a dlie prena ar bed, ha dre ar zalud-se eo e tle ive ar bec’herien distrei ouz Doue. Boazit eta ar bobl da lavaret kant hanter-kant Ave Maria em henor, gant eur Bater e penn peb dijenez, ha kerkent e velot ho labouriou abostolik o tougen eur frouez burzuduz. »\nDominik a zentaz : e kement leac’h ma’z ea, ne brezege mui, kouls lavaret, nemed var ar Rozera, ha divar neuze e c’hellaz kounta a villerou ann heretiked a guitea ho c’hredennou faoz.\nAr zant-ma a zavaz ive eunn Urs nevez a venac’h, hag a zo anavezet dindan ann hano a Urs sant Dominik.\nEunn devez m’edo o pedi enn eunn iliz a Rom, e velaz hor Zalver enn he c’hloar, tri gleze ganthan enn he zorn ha prest da dreuzi gantho kement den a ioa var ann douar. Mes ar Verc’hez en em strinkaz d’he dreid enn eur c’houlenn pardoun ha trugarez, ha goudeze e tiskouezaz d’ezhan daou euz he zervicherien, enn eur lavaret : « — Ann daou-ma, dre ho frezegennou, a lakaio ar bec’herien da jench buez. » Ker buhan hor Zalver a lezaz da goueza ann tri gleze a ioa ganthan enn he zorn.\nHogen, ann daou zervicher ma komze Mari anezho oa sant Dominik he-unan ha sant Fransez a Asiz.\nSant Dominik a glanvaz e Bologn er bloaz 1221, hag eno e varvaz leun a veritou d’ar 6 a viz eost, oajet heb-ken a eur bloaz hag hanter-kant.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/544&oldid=137764 »


André Pochon - Wikipedia\nAndré Pochon, ganet e Sant-Vaeg (Kerne-Uhel), e miz Gwengolo 1931, a zo ul labourer-douar stourmer.\nDa 16 vloaz e krogas da labourat war atant e dud hag a tizoloas ar JAC (Jeunesse Agricole Chrétienne).\nE 1954 en em stalias en un ti-feurm a 18 devezh-arat e Sant-Vaeg. Kemer a reas perzh e krouidigezh CETA (Centre d'Études Techniques Agricoles) Korle. Sevel a reas un doare da sevel loened a-drugarez da bradeier melchon gwenn ha "ray-grass". Dre hanterouriezh ar CETA e kemeras perzh en imbourc'hioù an INRA (Institut National de la Recherche Agronomique) evit mont war-du ur stumm labour-douar doujusoc'h e-keñver an endro. Saver loened-imbourc'her e oa...\nGant un toullad mignoned e krouas ar CEDAPA (Centre d'Études pour le Développement d'une Agriculture plus Autonome) e 1982.\nGwelet e vez adal neuze evel un enebour d'an doare da sevel chatal bouetaet gant maiz. Difenn a ra ur sell all war al labour-douar. Klask a ra stourm ouzh mennozhioù degemeret gant ar brasañ niver. Fellout a ra dezhañ diorren ul labour-douar padus, doujus en-keñver an endro, diazezet war un doare da vagañ chatal gant plant ar vro, oc'h ober gant stuzioù studiet mat, o sevel al loened war plouz o produiñ teil aes da implijout ha n'eo ket hañvouez... Un doare a ro tro d'al labourer-douar da c'hounit mat e vara ha da vezañ emren. Evit se e veaj kalz (prezegennoù, abadennoù skinwel...) hag e skriv pennadoù a bep seurt ha levrioù advoullet pe adembannet meur a wech.\nEn em staliañ a reas e Sant-Bic'hi e 1965 ha mont a reas war e leve e 1991.\nBet en deus medalenn aour Akademiezh al labour-douar.\nOfisour urzh al Lejion a enor eo.\nResevet en deus Kolier an Erminig e 2011.\nLa prairie temporaire à base de trèfle blanc (1981, adembannet gant CADAPA-ITED e 1996)\nDu champ à la source, retrouver l'eau pure (1988) Coop Breizh\nLes champs du possible, plaidoyer pour une agriculture durable (1999) Syros Alternatives économiques\nLes sillons de la colère (2001) Syros Alternatives économiques\nAgronomes et paysans : un dialogue fructueux (2008) Éditions Quae\nLe scandale de l'agriculture folle (2009) Éditions du Rocher\nAdtapet diwar « https://br.wikipedia.org/w/index.php?title=André_Pochon&oldid=1875851 »\nOfiserien al Lejion a enor Bro-C'hall\nKemmoù diwezhañ degaset d'ar bajenn-mañ d'an 19 Mae 2020, da 19:32.